**Suplement i Certifikatës për kualifikimin profesional,**

**PRODHIME DRURI GJYSMË TË GATSHME, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl nё veprimtaritё profesionale pёrkatёse.
* Tё kryejё llogaritje tё thjeshta ekonomike qё lidhen me veprimtaritë profesionale përkatëse.
* Të respektojë standardet e profesionit.
* Të interpretojë dokumentacionin teknik të profesionit.
* Të skicojë shenjat konvencionale të paraqitjes së pllakave, panel, qelizore, zdrukthi, kompensate dhe fibre.
* Të skicojë skema kinematike për makinat gatër vertikal dhe horizontal; -Të skicojë skema kinematike për makinat strugane, torno për trupa.
* Të skicojë skema kinematike për makina gërshërë për skuadrim.
* Të skicojë skema kinematike për makinat e copëtimit të drurit në ashkla dhe defibrimit.
* Të skicojë skema kinematike për makina tharëse të rimesos, ashklave dhe fibrave të drurit.
* Të skicojë skema kinematike për makina të formimit të pllakës së zdrukthit dhe të fibrës drunore.
* Të organizojë vendin e punës për realizimin e proceseve të punës për prodhime druri gjysmë të gatshme.
* Të përzgjedhë materialet në sektorin e sharrimit të drurit me makinat gatër.
* Të sistemojë materialet në sektorin e prerjes plane dhe tornimit të drurit për rimeso makinat strugane dhe torno.
* Të përzgjedhë llojet e materialeve specifike në sektorin e copëtimit dhe defibrimit të drurit.
* Të përzgjedhë materialet specifike në sektorin e ngjitjes me lëndë ngjitëse të kompensatës speciale, drurit me shtresa, pllakës së fibrës.
* Të seleksionojë materialet e nevojshme në makinat e formimit.
* Të sistemojë materialet, mjetet e punës dhe instrumentet prerëse dhe matës në vendin e punës.
* Të përdorë mjetet e punës në një fabrikë të lëndës së sharruar si modele, regjistra për gatrat, vagoneta, etj.
* Të përdorë mjetet e punës në një fabrikë të prodhimit të kompensatës dhe drurit me shtresa si pajisje për tharje natyrale të rimesos dekorative, pllaka metalike për formimin e paketës së kompensatës, etj.
* Të përdorë mjetet e punës në një fabrikë të prodhimit të pllakës panel, pllakës së zdrukthit dhe të fibrës si pajisje për përcaktim të sasisë dhe përzierjen e kimikateve, pllaka metalike për formim të qilimit me fibra dhe zdrukthe, transportierë etj.
* Të përdorë mjetet për kontroll të punimeve në fabrikat e prodhimeve gjysmë të gatshme prej druri si kontrollin e parametrave të rafinimit, defibrimit, shpëlarjes, filtrimit të fibrave etj.
* Të kryejë matje dhe shënime në lëndën e parë në procese të ndryshme gjatë prodhimeve të drurit gjysmë të gatshme.
* Të përdorë dhe mirëmbajë veglat dhe pajisjet e punës.
* Të kryejë punime në sheshet e depozitës së lëndës të parë për prodhime druri gjysmë të gatshme.
* Të kryejë punime me makinat e përpunimit të drurit.
* Të kryejë punime me makina të sharrimit të trupave në lëndët e sharruar.
* Të kryejë punime me makina të prodhimit të rimesos, kompensatës dhe drurit me shtresa sipas përdorimit.
* Të kryejë punime me makina të copëtimit të drurit në ashkla.
* Të kryejë punime me makina të defibrimit dhe rafinimit të drurit.
* Të kryejë punime në makinat tharëse të rimesos, zdruktheve prej druri dhe fibrave.
* Të kryejë punime në makinat e presimit.
* Të kryejë punime për ftohjen e kompensatës, pllakës së zdrukthit ose fibrës mbas presimit.
* Të realizojë formatizimin e prodhimeve prej druri gjysmë të gatshme.
* Të realizojë përpunimin e sipërfaqes dhe brinjëve të prodhimeve prej druri gjysmë të gatshme.
* Të kryejë marketimin e prodhimeve prej druri gjysmë të gatshme.
* Të zbatojë rregullat e mbrojtjes në punë e të ruajtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Prodhime druri gjysmë të gatshme”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj.

Ky arsimim i jep mundësi individit t’i drejtohet tregut të punës për t’u punësuar në ndërmarrje të ndryshme private / shtetërore që kanë veprimtari për prodhime gjysmë të gatshme prej druri, si: lëndë të sharruar, rimeso, kompensatë, dru të shtresuar, pllakë panel, pllakë zdrukthi dhe fibre.

Me përfundimin e kualifikimit profesional “Prodhime druri gjysmë të gatshme”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).